VEGA, Live Nation og Strøm Festival præsenterer

**Flying Lotus’s electro/hiphop-udgave af døden***Som en del af Strøm Festival præsenteres onsdag d. 12. august den elektroniske artist og rapper Flying Lotus i Store VEGA. Med sig har han sit nye album, der beskæftiger sig med dét, alle mennesker har til fælles, døden.*

**Electro/hiphop-stjerne behandler dødens aspekter**

Døden er normalt ikke noget, mange har lyst til at tale om, men produceren, rapperen og den elektroniske artist [Flying Lotus](https://www.facebook.com/flyinglotus?fref=ts) er ikke kendt for at fortælle simple historier. På hans nye album, *You’re Dead*!, drager han på en pilgrimsrejse ind i de psykedeliske og ubekendte dele af livet efter døden.

Albummet hylder, reflekterer og begræder de, der er døde unge, pludseligt eller uventet, men skal også trøste de, der søger og de efterladte. Flying Lotus undgår kliche-kataloget af populærkulturens referencer til døden. Der er ingen ”manden med leen” eller ærbødigt, afdæmpet muzak. Til gengæld er der entusiasme og melankoli. Artworket til *You’re Dead*!, der er lavet af body-horror/guru mangakunstneren Shintaro Kago, sørger for en næsten legesyg og twistet visuel tilgang til det tunge emne.

 **Kendrick Lamar-besøg**

Flying Lotus blander hans kendte virkemidler; hiphoppen og freeform jazz i samme ånd som de store fusions-kollektiver i 60’erne og 70’erne. De jazzede sider udfordres af en heftig rytmesektion og en dundrende bas, der ligger bund til gæstevokaler fra blandt andre Kendrick Lamar og Snoop på henholdsvis ”[Never Catch Me](https://www.youtube.com/watch?v=2lXD0vv-ds8)” og ”Dead Man’s Tetris”. Lamars rap går i frontalt angreb på et jazzet klaverriff, som næsten får den eksperimenterende sang til at boble over. Nummeret ”Coronus, The Terminatior” splejser sig ind i universet mellem Soulquarins arv og en klassisk science fiction film.

**Grand Theft Auto V-soundtrack**

Flying Lotus er også aktuel på den nye udgave af Xbox og Playstation-spillet Grand Theft Auto Vs soundtrack, hvor han har udvalgt sange til en radiostation under hans andet kunstnernavn FlyLo. En af sangene på FlyLo FM er ”[Masquatch](https://soundcloud.com/flyinglotus/masquatch-ft-doom)”, som er et samarbejde mellem produceren og DOOM. Derudover spiller stationen også nye sange fra Danny Brown, Action Bronson og Freddie Gibbs.

 **Første navn til STRØM Festival 2015 er klar**

Den elektroniske musikfestival Strøm er nu klar med sit første navn på plakaten til næste års festival. Strøm løber i 2015 af stablen d. 10.-16. august, og vi er stolte af at kunne præsentere amerikanske Flying Lotus live i VEGA onsdag d. 12. august. Sidst Flying Lotus var i Danmark var under Strøm 2009, hvor han spillede i Enghaveparken.

**Fakta om koncerten**
Flying Lotus (US)
Onsdag d. 12. august kl. 21.00
Store VEGA, Enghavevej 40, 1674 Kbh. V
285 kr. + gebyr
Billetsalget starter senere i dag via vega.dk og Billetnet.
Læs mere om koncerten på ….